ΓΡΑΠΤΗ ΕΡΩΤΗΣΗ E-2854/02

υποβολή: Marco Pannella (NI) προς την Επιτροπή

(10 Οκτωβρίου 2002)

Θέμα: Νέα φυλάκιση του δημοσιογράφου Nguyen Vu Binh

Σύμφωνα με πληροφορίες από διάφορες πηγές, μεταξύ των οποίων το Vietnam Club for Democracy και Reporters sans frontires, ο κ. Nguyen Vu Binh συνελήφθη στις 25 Σεπτεμβρίου, για δεύτερη φορά μέσα σε τρεις μήνες. Το βράδυ της 25ης Σεπτεμβρίου, η αστυνομία εισήλθε στην κατοικία του και προέβη σε έρευνα και κατάσχεση ορισμένων προσωπικών ειδών. Ο δημοσιογράφος συνελήφθη και πιθανότητα κλείσθηκε στην φυλακή Β14, στο διαμέρισμα Thanh Tri, δέκα περίπου χιλιόμετρα από το Ανόι. Ο κ. Nguyen Vu Binh συνεργαζόταν στο Tap Chi Cong San (κομμουνιστικό έντυπο), πριν από την απόλυσή του τον Ιανουάριο του 2001, με τη δικαιολογία ότι προσπάθησε να ιδρύσει ανεξάρτητο κόμμα. Έκτοτε έγραψε επικριτικά άρθρα για την πολιτική της κυβέρνησης του Βιετνάμ. Ο κ. Nguyen Vu Binh είχε ήδη συλληφθεί για μικρό διάστημα ήδη στις 19 Ιουλίου, επειδή είχε αποστείλει γραπτό μήνυμα στους συμμετέχοντες σε αμερικανικό συνέδριο για τα δικαιώματα του ανθρώπου στην Washington DC. Την επομένη απελευθερώθηκε, αλλά έως τώρα βρισκότανπό περιορισμό, κάτω από στενό αστυνομικό έλεγχο,ποχρεωμένος να δίνει καθημερινό παρών στην αστυνομία. Τον Αύγουστο, μαζί με 20 άλλους συγγραφείς και διαφωνούντες,πέγραψε αναφορά προς τη βιετναμική κυβέρνηση, ζητώντας συνταγματικές μεταρρυθμίσεις, όπως τη συγκρότηση συνταγματικού δικαστηρίου και τη δημιουργία ανεξάρτητου σώματος για την καταπολέμηση της διαφθοράς. Τον περασμένο Αύγουστο, ο κ. Nguyen Vu Binh είχε δώσει στη δημοσιότητα μέσω του Διαδικτύου ένα από τα επικριτικά δοκίμιά του με τίτλο Προβληματισμοί σχετικά με τις διασυνοριακές κινεζο-βιετναμικές συμφωνίες. Έως σήμερα οι αρχές δεν έχουν ανακοινώσει τις κατηγορίες που βαρύνουν τον κ. Nguyen Vu Binh.

Είναι ενήμερη η Επιτροπή για τη σύλληψη του κ. Nguyen Vu Binh και τις κατηγορίες που του αποδίδονται· Έχει πληροφορίες η Επιτροπή για την τύχη που επιφυλάχθηκε σε δύο άλλους φυλακισμένους κυβερνο-διαφωνούντες, τον κ. Le Chi Quang, καθηγητή πληροφορικής και πτυχιούχο νομικής, και τον κ. Pham Hong Son; Γενικότερα, δεν θεωρεί η Επιτροπή ότι θα πρέπει να αναλάβει συγκεκριμένες πρωτοβουλίεςποστήριξης των δύο διαφωνούντων βιετναμέζων, προωθώντας, ιδίως, τη δημιουργία μίας ραδιοφωνικής εκπομπής Voice of Europe στα βιετναμικά και αναλαμβάνοντας τις δαπάνες που συνδέονται με τηνπεράσπιση των κατηγορουμένων·

Απάντηση του κυρίου Patten εξ ονόματος της Επιτροπής

(12 Νοεμβρίου 2002)

Η Επιτροπή, από κοινού με τα κράτη μέλη που εκπροσωπούνται στο Βιετνάμ, παρακολουθεί στενά τις εξελίξεις στο χώρο των δικαιωμάτων του ανθρώπου, πράγμα το οποίο αποτελεί μέρος της πολιτικής της Ένωσης, σύμφωνα με την οποία ενθαρρύνεται καιποστηρίζεται η συνεχής δέσμευση της κυβέρνησης του Βιετνάμ να πραγματοποιήσει πρόοδο στο χώρο των δικαιωμάτων του ανθρώπου. Η Επιτροπή συμμετέχει επίσης με τα κράτη μέλη, στα πλαίσια περιοδικού διαλόγου, σε όλα τα διαβήματα σχετικά με ζητήματα για τα δικαιώματα του ανθρώπου, που απευθύνει η Ένωση προς την κυβέρνηση του Βιετνάμ.

Η Επιτροπή όντως γνωρίζει τις περιπτώσεις τις οποίες αναφέρει το Αξιότιμο Μέλος.

Σε ότι αφορά τον κύριο Nguyen Vu Binh, δεν κατέστη μέχρι σήμερα δυνατόν να επιβεβαιωθεί η σύλληψή του, ωστόσο η Αντιπροσωπεία της Επιτροπής γνωρίζει τα περιστατικά που αναφέρονται στην ερώτηση και συνεχίζει τις έρευνές της. Φαίνεται ότι ο καθηγητής Le Chi Quang συνελήφθη σε ένα cyber-caf στο Ανόι, τον Φεβρουάριο του 2002, και προς το παρόν τελείπό κράτηση μέχρι να δικαστεί. Φαίνεται επίσης ότι συνελήφθη ο κύριος Pham Hong Son τον Μάρτιο του 2002, και ενώ αρχικά τέθηκεπό κράτηση για ένα τετράμηνο καθόσον διαρκούσε η έρευνα για την περίπτωσή του, τελικά τελεί ακόμηπό κράτηση.

Η Επιτροπή δεν θεωρεί σκόπιμη τη χρήση κοινοτικών κονδυλίων για την κάλυψη δαπανών βιετναμέζωνπηκόων που κατηγορούνται βάσει του δικαίου του Βιετνάμ ή τη παροχή στήριξης στην δημιουργία ραδιοφωνικής εκπομπής Voice of Europe στην βιετναμέζικη γλώσσα. Η Αντιπροσωπεία της Επιτροπής, μαζί με τα κράτη μέλη που εκπροσωπούνται στο Βιετνάμ, θα εξακολουθήσει να προωθεί συγκεκριμένα ζητήματα και ατομικές περιπτώσεις οι οποίες προκαλούν ανησυχίες, μέσω των κατάλληλων διπλωματικών οδών.